Kustavi isa Hans oli Kirna mõisa karjane, põlvnes arvatavasti Mõnuste küla Tõnu Mardist. Jaan Sepsivart oli Rometi talu peremehe Jüri poeg, kes põlvnes Mõnuste küla Mäe Andresest. Kustavi ja Rometi Jaani omavaheline sugulus on vägagi kaheldav, vähemalt ei ilmne see mitte mingil moel 18. sajandi kirikumeetrikatest. Aasu Tõnu Jaan oli Hindrik  Laanbergi poeg, kogu pere sai nii Kirna kui ka Kohatu mõisates perekonnanimeks Laanberg, ainult Jaanile on perekonnanimeks pandud Sepsivart. Ülejäänud Kirna mõisa Sepsivartidega Jaanil mitte mingisugust sugulust ei ole.